TANTÁRGY ADATLAP
és tantárgykövetelmények
Cím:	Problémaosztályok, algoritmusok	
Tárgykód:	PMKRTNB013-H, PMKRTNB113-H	
Heti óraszám:	1 előadás	
Kreditpont:	3	
Szak(ok)/ típus:	Mérnök Informatikus,  Kötelező	
Tagozat:	Nappali	
Követelmény:	Félévközi jegy	
Meghirdetés féléve:	2012/2013 I. félév	
Nyelve:	Magyar	
Előzetes követelmény(ek):	-	
Oktató tanszék(ek):	Rendszer- és Szoftvertechnológia Tanszék	
Tárgyfelelős:	Dr Metzingné dr Póder Margit	

Célkitűzése:  A tantárgy megismerteti a hallgatókat az algoritmus fogalmával, és néhány gyakrabban használt, közismert algoritmussal.

Rövid leírás:  Az algoritmus fogalma, ábrázolásmódjai, algoritmus tervezés. Tipikus algoritmusok.  Rendezések, keresések, a különböző rendezési algoritmusok összehasonlítása, az egyes algoritmusok hatékonysága. A rekurzió fogalma, rekurzív algoritmusok. Alapvető adatszerkezetek. Függvények általános jellemzői. Adatállományok kezelése. Gráfelmélet alapjai. 

Oktatási módszer:  A tantárgy oktatása előadás formájában történik. Mivel a tárgy ismeretanyaga a witch-en közzétett anyagokban, illetve a szakirodalomban is megtalálható, így az előadásokon nem mindegyik anyagrész kerül részletes ismertetésre.
Az algoritmusokkal kapcsolatos fogalmak, módszerek alkalmazása a Programozás I. c. tárgyban nélkülözhetetlen. 	

Követelmények a szorgalmi időszakban:
 Az előadásokon a részvétel kötelező.  
A számonkérésekkel és a követelményrendszerrel kapcsolatos információ a  witch\oktatas\Rendszer- és Szoftvertechnológia Tanszék\BSC_Probl_Alg könyvtárban
aktuálisan elhelyezett anyagok alapján mindenki számára hozzáférhető, az előadásokon elhangzó kiegészítések és magyarázatok  segítik a megértést, illetve a hangsúlyosabb anyagrészek kiemelése, a zárthelyikre való felkészülés javasolt módjának ismertetése is az előadásokon történik.
   
A félév végén a 13. héten az előadás idejében kötelező zárthelyi dolgozat írására kerül sor. A lebonyolítással kapcsolatos információ  az előző heti előadáson ismertetésre kerül, illetve a fent említett könyvtárban a zh előtti héten megtalálható lesz.   A dolgozatok értékelése pontozással történik. A zh-n az egyes feladatokra rész pontot csak akkor lehet kapni, ha a megoldás legalább 30 %-os.  A zh megírása kötelező.   A 30%-osnál kevesebb pont alatti zh 0 ponttal kerül „beszámításra”, de egyszer pótolható.

 
A félévi munka értékelése

A leckekönyv aláírásának feltétele: 

Végleges aláírás megtagadást kap (és így félévközi érdemjegyet sem szerezhet) az, aki a kötelező zh-n, vagy annak pótlásán nem kapta meg az elérhető pontszám 30 %-át. 
Megkapja az aláírást az a hallgató, aki legalább elégséges félévközi jegyet szerez a szorgalmi időszakban, vagy a vizsgaidőszak első két hetében. 

A félévközi jegy meghatározása:

Elégséges osztályzatot kap az, aki a kötelezően megírt zh-n (vagy annak pótlásán) az elérhető pontoknak legalább az 50 %-át megkapta. A közepes, vagy annál is jobb félévközi jegy megszerzéséhez az kell, hogy az összesített  pontszáma  legalább 55 %-os  legyen és a 15. héten vagy a vizsgaidőszakban megírandó további zh-n szerzett pontok hozzáadása után az eredmény
62 - 73   % esetén   közepes
74 - 85   % esetén   jó
86 - 100 % esetén   jeles
Szóbeli javításra nincs lehetőség. 
Aki a fentiek szerint nem kaphat legalább elégséges osztályzatot, de a kötelező zh-n (vagy annak pótlásán) legalább 30 % eredményt ért el, az  a vizsgaidőszak első két hetében, ismételt vizsga jelleggel egyszer kísérelheti meg a félévközi jegy megszerzését az ETR-ben kijelölt időpontok közül csakis az egyikben. 
A félév teljes anyagából összeállított zh-n legalább 50 %-os teljesítményt kell elérni az elégséges félévközi jegy megszerzéséhez. 70 % feletti teljesítés esetén lehet jelentkezni további vizsgára a jobb jegy eléréséért.
	
Követelmények a vizsgaidőszakban:

Aki az aláírást (legalább elégséges érdemjegyet) megszerezte, annak annyi a teendője a vizsgaidőszakban, hogy ellenőrizze, az ETR-ben rögzítésre került-e az elért érdemjegy. 
Aki a félév során legalább 30 % ot elért, az  jelentkezzen az ETR-ben az egyik vizsganapra, készüljön fel a teljes félév anyagából, írja meg a zh-t.	
Pótlási lehetőségek:
A  13. heti zh-t azok pótolhatják  a 15. héten, akik nem írták meg, vagy a zh-n elért pontszámuk 30 %-nál kevesebb.	
Konzultációs lehetőségek:
Az előadás szünetében, vagy azt követően kell az előadónál igényelni.	
Jegyzet, tankönyv, felhasználható irodalom:
- Elektronikus segédlet a 
                     witch\oktatas\Számítástechnika Tanszék\BSC_Problémaoszt könyvtárban
- Rónyai – Ivanyos – Szabó: Algoritmusok (Typotex, 1999)- 
- Knuth : A számítógép programozás művészete. (MK 1994.)
- Wirth: Algorítmusok + adatstrukturák = programok (MK 1982).	

A fentiekben nem szabályozott kérdésekben a Tanulmányi és Vizsgaszabályzat szerint kell eljárni. 

Tantárgykurzusok a 2012/2013. tanév 1. félévében:
Tárgy-kurzus típus	Oktató(k)	Nap/idő	Hely	Megjegyzés	
Ea	Dr Metzingné dr Póder Margit	Csütörtök	A010		
		13:45-14:30			

Részletes tantárgyprogram	
Hét	Előadás	ZH	Gy	
1.	Követelményrendszer ismertetése. 
1.1.1.	Algoritmus készítés 			
2.	1.1.3. Strukturált program, mondatszerű leírás 
1.2.    Szoftver fejlesztése	-	-	
3.	2. Összetett adatszerkezetek.	-	-	
4.	3. Programozási tételek	-	-	
5.	4. A rekurzió fogalma, rekurzív algoritmusok	-	-	
6.	5. Rendezési és keresési algoritmusok		-	
7.	5. Rendezési és keresési algoritmusok	-	-	
8.	6. Adatszerkezetek.		-	
9.	Szünet	-	-	
10.	7. Függvények általános jellemzői	-	-	
11.	8. Adatállományok kezelése	-	-	
12.	9. Gráfelmélet alapjai.	-	-	
13.	Kötelező zh	Zh	-	
14.	9. Gráfelmélet alapjai, konzultáció	 	-	
15.	Konzultáció, zh pótlás 	Pót zh	-	

Az előadások témakörei, illetve időbeosztása félév közben kis mértékben változhat.